Petros hentede os på en anden del af øen og kørte os til P-pladsen ved Ano Petali, hvorfra der er et lille stykke op af bjerget til man når huset, som ligger ugenert og med fantastisk udsigt over byen og havet. Huset er super hyggeligt, det er primitivt, men rummer alt hvad man har brug for. Det tager 15 min at gå ned af bjerget og opleve masser af byliv og gode caféer og Tavernaer eller tage bus rundt på øen, men det allerbedste var at bestige bjerget om aftenen og nyde stilhed og fantastisk solnedgang på tagterrassen eller vågne tidligt og lægge sig ud i hængekøjen. En unik bolig som vi varmt kan anbefale.